title: Komisjoni rakendusmäärus (EL) 2018/1003, 16. juuli 2018, millega muudetakse rakendusmäärust (EL) 2017/1152, et selgitada ja lihtsustada vastavusse seadmise toimingut ning kohandada seda määruse (EL) 2017/1151 muudatustega (EMPs kohaldatav tekst)

text:
               17.7.2018

               ET

               Euroopa Liidu Teataja

               L 180/16

         KOMISJONI RAKENDUSMÄÄRUS (EL) 2018/1003,
   16. juuli 2018,
   millega muudetakse rakendusmäärust (EL) 2017/1152, et selgitada ja lihtsustada vastavusse seadmise toimingut ning kohandada seda määruse (EL) 2017/1151 muudatustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist, (1) eriti selle artikli 13 lõike 6 kolmandat lõiku,
   ning arvestades järgmist:

               (1)

               seoses kogemustega, mis on saadud komisjoni määruse (EL) 2017/1151 (2) ja komisjoni rakendusmääruse (EL) 2017/1152 (3) rakendamisel, on ilmnenud, et viimatinimetatud määruse teatud elemente tuleks muuta.

               (2)

               On vaja täiendada meetodit, millega määratakse üksiksõiduki NEDC-põhise CO2-heite arvutamisel interpoleerimissirge lõpp-punktid. Kõnealused lõpp-punktid, mis leitakse kõige suurema ja kõige väiksema CO2-heitega katsesõiduki korral, tuleks määrata nii, et kahe katsesõiduki suurima ja väikseima CO2-heite vahe oleks vähemalt 5 g/km.

               (3)

               Et ei tekiks olukorda, et üksiksõidukite CO2-heide leitakse selliste interpolatsioonisirgete abil, mille puhul ei saada nõutavat vähimat vahet, tuleks kõnealune muudatus jõustada viivitamata.

               (4)

               Kui määruse (EL) 2017/1151 kohase tüübikinnituse tegemiseks kasutatakse sõidutakistuse tabeli tüüpkondi, tuleks sellisesse tüüpkonda kuuluva üksiksõiduki NEDC-põhise CO2 -heite arvutamist lihtsustada ja kasutada NEDC-põhise CO2 -heite arvutamisel sõidutakistustegureid, mis määratakse samal viisil, nagu määruses (EL) 2017/1151 ja määrata NEDC-põhise CO2-heite arvutamisel kasutatavad sõidutakistustegurid määruse (EL) 2017/1151 kohaselt määratavate üksiksõiduki sõidutakistustegurite põhjal.

               (5)

               Mittekomplektsete N1-kategooria sõidukite puhul tuleks võtta arvesse määruse (EL) 2017/1151 XII lisa muudatust, et vastavalt sellele määrata sõidutakistustegureid, mida kasutatakse vastavusvahendi sisendandmetena.

               (6)

               Et vastavusse seadmise toiminguga saada usaldusväärseid tulemusi, tuleks vastavusvahendi sisendandmetele lisada silindrite arv.

               (7)

               Tuleks kasutada võimalust, et parandada mõned teksti toimetamise vead.

               (8)

               Käesolevas määruses ettenähtud meetmed on kooskõlas kliimamuutuste komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2017/1152 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuli 2018

            Komisjoni nimel

            president

         Jean-Claude JUNCKER

      (1)  ELT L 145, 31.5.2011, lk 1.

      (2)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1).

      (3)  Komisjoni rakendusmäärus (EL) 2017/1152 2. juuni 2017, millega sätestatakse meetod regulatiivse katsemeetodi muudatusi kajastavate vastavusnäitajate määramiseks väikeste tarbesõidukite puhul ja muudetakse rakendusmäärust (EL) nr 293/2012 (ELT L 175, 7.7.2017, lk 644).

      LISA
      I lisa muudetakse järgmiselt:

                  1)

                  punkt 2.3.8.1 asendatakse järgmisega:
                  „2.3.8.1.   WLTP-põhise sõidutakistuse määramine vastavalt määruse (EL) 2017/1151 XXI lisa 4. all-lisa punktidele 1–4 ja 6.
                  Komplektsete N1-kategooria sõidukite NEDC-põhised sõidutakistustegurid arvutatakse vastavalt punktis 2.3.8.1.1. (H-sõiduk) ja punktis 2.3.8.1.2. (L-sõiduk) esitatud valemitega, võttes arvesse allpool toodud alapunkte a ja b.
                  Kui ei ole sätestatud teisiti, kasutatakse neid valemeid nii modelleerimise kui ka füüsilise katse korral.
                  Tüübikinnitusasutus või kui see on asjakohane, tehniline teenistus, kontrollib, kas määruse (EL) 2017/1151 XXI lisa 7. all-lisa punktis 3.2.3.2.2.3. osutatud tuuletunnel on tunnistatud nõuetekohaseks vahe Δ(Cd × A f) täpseks mõõtmiseks. Kui tuuletunnel ei ole nõuetekohaseks tunnistatud, võetakse aerodünaamiline takistus tüüpkonna kõikide sõidukite puhul võrdseks suurimaga.

                              a)

                              Nendes valemites kasutatavad WLTP-põhised sõidutakistustegurid ja katsemass on sõidukitele H ja L vastavad väärtused, nagu need on interpolatsioonitüüpkonna jaoks määratud vastavalt määrusele (EL) 2017/1151.

                              b)

                              Ilma et see mõjutaks punkti a kohaldamist, kui H- ja/või L-sõiduki WLTP tsükli energianõudlus, nagu see on määratletud määruse (EL) 2017/1151 XXI lisa 7. all-lisa punktis 5, ei anna NEDC korral vastavalt kas suurimat või väikseimat tsüklienergianõudlust H- ja/või L-sõiduki jaoks, määratakse NEDC-põhised sõidutakistustegurid kooskõlas ühega järgmistest:

                                          i)

                                          sellise interpolatsioonitüüpkonna üksiksõiduki alusel, mille NEDC-põhine tsüklienergianõudlus on vastavalt kas suurim või väikseim;

                                          ii)

                                          võttes aluseks kogumi interpolatsioonitüüpkonna mis tahes üksiksõiduki vastavalt kas suurimatest või väikseimatest sõidutakistuse jaoks asjakohastest näitajatest, nagu aerodünaamiline takistus, veeretakistus ja mass.

                                    Punktides i ja ii kirjeldatud menetlustest teeb valiku tootja.

                        Punkti b kohaldatakse uute heite tüübikinnituste puhul, mis on tehtud alates 1. jaanuarist 2019, või alates varasemast kuupäevast, kui tootja seda taotleb.“;

                  2)

                  punkti 2.3.8.1.1 lisatakse esimeseks lõiguks järgmine:
                  „Kui selline arvutuskäik tehakse üksiksõiduki jaoks vastavalt punktile 4.2.1.4.2., kasutatakse ilma lisaseadmeteta NEDC-üksiksõiduki WLTP-põhist sõidutakistust ja katsemassi.“;

                  3)

                  punkti 2.3.8.1.1. alapunkti c viimane lõik asendatakse järgmisega:
                  „Siin on kordaja F*2w,H sõidutakistustegur F2, mis leitakse H-sõiduki WLTP katses nii, et kõigi lisaseadmete mõju on kõrvaldatud.“;

                  4)

                  punkti 2.3.8.1.2. alapunkti c viimane lõik asendatakse järgmisega:
                  „Siin on kordaja F*2w,H sõidutakistustegur F2, mis leitakse L-sõiduki WLTP katses nii, et kõigi lisaseadmete mõju on kõrvaldatud.“;

                  5)

                  punkti 2.3.8.2.1. alapunkt b asendatakse järgmisega:
                  „b)   NEDC-põhised sõidutakistustegurid, mille puhul ei ole kasutatud NEDC-põhiseid tabeldatud väärtusi
                  Kui sõiduki suurim tehniliselt lubatud täismass on vähemalt 3 000 kg, võib NEDC-põhised sõidutakistustegurid tootja taotluse korral määrata vastavalt punktile 2.3.8.1.“;

                  6)

                  punkt 2.3.8.2.2. asendatakse järgmisega:
                  „2.3.8.2.2.   Mittekomplektsete N1-kategooria sõidukite sõidutakistuse määramine määruse (EL) 2017/1151 XII lisa punkti 2.2 järgi
                  Selliste mittekomplektsete N1-kategooria sõidukite korral, mille esindava sõiduki sõidutakistus määratakse määruse (EL) 2017/1151 XII lisa punkti 2.2 ja XXI lisa 4. all-lisa punkti 5.1 järgi, arvutatakse vastavusvahendiga modelleerimisel sisendandmetes kasutatav NEDC-põhine sõidutakistus järgmiselt:

                        Siin on

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              esindava sõiduki NEDC-põhised sõidutakistustegurid;

                                 T
                                 0

                                    n,R
                                 , T
                                 2

                                    n,R

                              esindava sõiduki NEDC-põhised veojõustendi tegurid, nagu need on esitatud ÜRO Euroopa Majanduskomisjoni eeskirja nr 83 4a lisa tabelis 3;

                                 AW,L/H, BW,L/H, CW,L/H

                              sõiduki veojõustendi tegurid, mida kasutatakse veojõustendi ettevalmistamiseks määruse (EL) 2017/1151 XXI lisa 4. all-lisa punktide 7 ja 8 järgi.

                        Füüsiline katse tehakse NEDC-põhiste veojõustendi teguritega, mis on määratud R-sõiduki jaoks kindlaks ÜRO Euroopa Majanduskomisjoni eeskirja nr 83 4a lisa tabeli 3 kohaselt.“;

                  7)

                  lisatakse punkti 2.3.8.3 alapunkt a:
                  „2.3.8.3.a   Heite alusel antud tüübikinnituste laiendused kooskõlas määrusega (EL) 2017/1151
                  Kui määruse (EL) 2017/1151 kohaselt antud heite tüübikinnitust on laiendatud, sest CO2-heite interpolatsioonitüüpkonda on lisatud uusi sõidukeid, mille NEDC-põhine CO2-heide on suurem kui H-sõiduki heide või väiksem kui L-sõiduki heide, kohaldatakse vastavusse seadmise korral järgmist:

                              a)

                              kui interpolatsioonitüüpkonna H- ja L-sõiduki NEDC-põhise CO2-heite vahe on vähemalt 5 g/km, võib kõnealuse tüüpkonna NEDC-põhist interpolatsioonisirget pikendada, kui NEDC-põhine heide, mis on saadud punkti 3 kohaselt, kasutades sisendandmetena määruse (EL) 2017/1151 I lisa punktis 3.1.1. osutatud sõidukiga tehtud WLTP-katse tulemusi, ei ole suurem kui CO2-heide, mis on määratud NEDC-põhise interpolatsioonisirge järgi;

                              b)

                              kui H- ja L-sõiduki NEDC-põhise CO2-heite vahe on väiksem kui 5 g/km, ei tohi interpolatsioonisirget pikendada.

                        Juhul a määratakse CO2-võrdlusheide ilma valikuta, millele on osutatud punktides 3.1.1.2 ja 3.2.6.
                  Juhul b või juhul, kui punktis a osutatud CO2-võrdlusheide on suurem kui interpolatsioonisirgele vastav heide, määratakse NEDC-kohane H-sõiduk ja L-sõiduk vastavalt käesoleva lisa punktidele 2 ja 3.
                  Punkti a kohaldatakse selliste uute tüüpide laienduste puhul, mis on tehtud alates 1. jaanuarist 2019, või alates varasemast kuupäevast, kui tootja seda taotleb.“;

                  8)

                  punkti 2.4 tabelit 1 muudetakse järgmiselt:

                              a)

                              kandes 66 asendatakse esimese veeru tekst järgmisega:
                              „Interpolatsioonitüüpkonna tähis“;

                              b)

                              lisatakse kanne 68:

                                          „68

                                          Silindrite arv

                                          —

                                          Tootja esitab

                                             Arv (esitada hiljemalt alates 1. jaanuarist 2019).“;

                  9)

                  punkti 3.1.1.1. alapunkti c alapunkt i asendatakse järgmisega:

                              „i)

                              interpolatsioonitüüpkonna tähis“;

                  10)

                  punkti 3.1.4 esimene lõik asendatakse järgmisega:
                  „Mittekomplektsete N1-kategooria sõidukite modelleeritud NEDC-katse esindava sõidukiga (sõidukiga RMSV) tehakse vastavusvahendiga, kasutades sisendandmetena punktis 2.4 osutatud tabelisse kantud andmeid sellise H- või L-sõiduki kohta, mille tsüklienergianõudlus on kõige lähedasem esindava sõidukiga punkti 4.2.1.5. kohaselt määratud energianõudlusele.“;

                  11)

                  punkti 3.3.1 viimase lõigu määratlus asendatakse järgmisega:

                              „CO2,AF,H

                              on H-sõiduki parandustegur, mis arvutatakse kui vastavalt punktile 3.2 mõõdetud NEDC-põhise CO2-heite ja vastavalt punktile 3.1.2 vastavusvahendiga modelleeritud NEDC-katse tulemuse või, kui see on asjakohane, füüsilise mõõtmise tulemuse jagatis.“;

                  12)

                  punkti 3.3.2 viimase lõigu määratlus asendatakse järgmisega:

                              „CO2,AF,L

                              on L-sõiduki parandustegur, mis arvutatakse kui vastavalt punktile 3.2 mõõdetud NEDC-põhise CO2-heite ja vastavalt punktile 3.1.3 vastavusvahendiga modelleeritud NEDC-katse tulemuse või, kui see on asjakohane, füüsilise mõõtmise tulemuse jagatis.“;

                  13)

                  punkti 3.3.3 viimase lõigu määratlus asendatakse järgmisega:

                              „CO2,AF,R

                              on RMSV-sõiduki parandustegur, mis arvutatakse kui vastavalt punktile 3.2 mõõdetud NEDC-põhise CO2-heite ja vastavalt punktile 3.1.3 vastavusvahendiga modelleeritud NEDC-katse tulemuse või, kui see on asjakohane, füüsilise mõõtmise tulemuse jagatis.“;

                  14)

                  punkt 4.2.1.4 asendatakse järgmisega:
                  „4.2.1.4.   WLTP interpolatsioonitüüpkonna üksiksõiduki sõidutakistuse arvutamine
                  4.2.1.4.1.   H- ja L-sõiduki NEDC-põhised sõidutakistustegurid
                  H- ja L-sõiduki sõidutakistustegureid F0,n, F1,n ja F2,n, mis on määratud punkti 2.3.8 kohaselt, tähistatakse vastavalt F0n,H, F1n,H ja F2n,H ning F0n,L, F1n,L ja F2n,L.
                  Üksiksõiduki sõidutakistustegurid f0n,ind, f1n,ind ja f2n,ind arvutatakse järgmise valemiga:

                     Valem 1a

                  Uute heite tüübikinnituste puhul, mis on tehtud alates 1. jaanuarist 2019, või kui tootja seda taotleb, alates varasemast kuupäevast, arvutatakse sõidutakistustegurid järgmise valemiga:

                     Valem 1b

                  või, kui kas avaldis (TMn,H · RRn,H – TMn,L · RRn,L) = 0, või kui see on asjakohane, avaldis (RMn,H · RRn,H – RMn,L · RRn,L) = 0, kasutatakse valemit 2:

                     Valem 2

                  f0n,ind = F0n,H – ΔF0n

                  f1n,ind = F1n,H

                  või, kui kas avaldis Δ[Cd · Af]LH,n = 0, kasutatakse valemit 3:

                     Valem 3

                  f2n,ind = F2n,H – ΔF2n

                     kus

                              ΔF0,n = F0n,H – F0n,L

                              ΔF2,n = F2n,H – F2n,L

                        4.2.1.4.2.   Üksiksõidukite sõidutakistustegurid WLTP-põhiste sõidutakistustegurite alusel
                  Alates 1. jaanuarist 2019 uute tüübikinnituste puhul ja alates 1. jaanuarist 2020 kõigi uute sõidukite kasutuselevõtmisel või tootja taotlusel varasemast kuupäevast arvutatakse järgmistel juhtudel üksiksõiduki NEDC-põhiseid sõidutakistustegureid, kasutades vastava sõiduki WLTP-põhiseid sõidutakistustegureid:

                              a)

                              kui CO2-heide, tsüklienergianõudlus või üks tegur sõidutakistusteguritest f0, f1 või f2, mida arvutatakse punkti 4.2.1.4.1. kohaselt, tuleb ekstrapoleerida L-sõiduki ja H-sõiduki NEDC-põhistest väärtustest;

                              b)

                              kui L-sõiduki ja H-sõiduki NEDC-põhised sõidutakistustegurid on saadud eri sõidutakistustüüpkondade põhjal;

                              c)

                              kui üksiksõiduk kuulub sõidutakistuse tüüpkonda, mis ei ole kas NEDC-katses kasutatud H-sõiduki või L-sõiduki või ei H- ega ka mitte L-sõiduki tüüpkond;

                              d)

                              kui üksiksõiduk kuulub sõidutakistuse tabeli tüüpkonda.

                        Juhtudel a–d arvutatakse NEDC-põhised sõidutakistustegurid punktis 2.3.8.1.1 esitatud valemitega, kus viiteid sõidukile H käsitatakse viidetena üksiksõidukile.
                  Juhul a võib CO2-heite leida ekstrapoleerimisega vaid sel juhul, kui H- ja L-sõiduki CO2-heite vahe on vähemalt 5 g/km. Sellisel juhul võib interpolatsioonisirget pikendada heiteni, mis H-sõiduki korral ületab CO2-heidet kuni 3 g/km ning L-sõiduki korral on väiksem kuni 3 g/km. Kui ekstrapoleeritakse rohkem kui 3 g/km või kui H- ja L-sõiduki heite vahe on väiksem kui 5 g/km, tuleb tootjal määrata selle tüüpkonna jaoks uus interpolatsioonisirge käesoleva lisa punktide 2 ja 3 kohaselt.“;

                  15)

                  punkt 4.2.1.6 jäetakse välja.


title: Komisjoni rakendusmäärus (EL) 2018/1209, 27. august 2018, teatavate kaupade klassifitseerimise kohta kombineeritud nomenklatuuris

text:
                  30.8.2018

                  ET

                  Euroopa Liidu Teataja

                  L 220/7

         KOMISJONI RAKENDUSMÄÄRUS (EL) 2018/1209,
         27. august 2018,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. august 2018

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                        Lahtise pööviga jalatsid (nn balletisussid), mis katavad jalalaba, kuid mitte säärt.
                        Jalats on valmistatud ühest talla alt ja kannakapi tagant kokku õmmeldud tekstiilmaterjali tükist, ning sellel on tekstiilvooder. Talla alla on õmmeldud kaks nahatükki: üks õmmeldud päka ja teine kannaosa kohale.
                        Talla tekstiilmaterjalist esiosa on tõmmatud krookesse, et anda sellele varvaste jaoks ümar kuju.
                        Talla tekstiilmaterjalist osa kahe nahatüki vahel on kroogitud ja painduvuse tagamiseks on jalatsi sisse õmmeldud kummipael. Selle otstarve on pinguldada talda tantsimise ajal varvastest kannani.
                        Jalatsi sisse on nahatükkide kohale õmmeldud kaks vahtkummitükki, mis on kaetud tekstiilmaterjaliga, need on nahatükkidest veidi suuremad, kuid väiksemad talla sellest osast, mis puutub jalatsi kasutamisel maapinnaga kokku.
                        Jalatsipealse avause saab kumminööriga kokku tõmmata.
                        Jalatsi tagaveerandiku külge on kinnitatud kaks kummipaela, et jalats kindlalt jalas püsiks.
                        Kui suss on jalas (maas seistes) koosneb see jalatsiosa, mis ei kata jalalaba külgi ega pealset ning on kokkupuutes maapinnaga, ligikaudu 33 % ulatuses nahast ja 67 % ulatuses tekstiilmaterjalist.
                        Vt fotosid (*1).

                        6405 20 99

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 64 märkusega 4 ning CN-koodide 6405 , 6405 20  ja 6405 20 99  sõnastusega.
                        Toodet saab klassifitseerida gruppi 64 grupi 64 märkuse 1 punkti b alusel, sest tootel on välistalla külge õmmeldud osad. Lisaks moodustab kroogitud varbaosa varvastele ümara kujuga suhteliselt tugeva talla.
                        Kuna pealse materjal moodustab ka osa tallast, siis pealse ja talla vahelise piiri määratlemisel loetakse tallaks seda osa, mis ei kata jalalaba külgi ega pealset (vt ka pealse definitsiooni harmoneeritud süsteemi (HS) selgitavates märkustes, grupp 64, üldosa, punkt D).
                        Grupi 64 märkuse 4 tähenduses on välistalla põhimaterjaliks tekstiilmaterjal, sest see moodustab jalatsi kasutamisel (jalats on jalas maas seistes) suurema osa maapinnaga kokku puutuvast pinnast (vt ka HSi selgitavad märkused, grupp 64, üldosa, punkt C).
                        Seepärast tuleb toode klassifitseerida CN-koodi 6405 20 99  alla kui muud jalatsid tekstiilpealsete ja välistallaga.

               (*1)  Fotod on üksnes illustreerivad.


title: Komisjoni rakendusmäärus (EL) 2018/1217, 6. september 2018, millega muudetakse rakendusmäärust (EL) 2016/2080 hankemenetluse teel müüdud lõssipulbri lattu saabumise kuupäeva osas

text:
                  7.9.2018

                  ET

                  Euroopa Liidu Teataja

                  L 226/1

         KOMISJONI RAKENDUSMÄÄRUS (EL) 2018/1217,
         6. september 2018,
         millega muudetakse rakendusmäärust (EL) 2016/2080 hankemenetluse teel müüdud lõssipulbri lattu saabumise kuupäeva osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 28,
         ning arvestades järgmist:

                     (1)

                     Selleks et määrata kindlaks komisjoni rakendusmäärusega (EL) 2016/2080 (3) avatud hankemenetlusega hõlmatud lõssipulbri kogus, on kõnealuse määruse artiklis 1 sätestatud tähtaeg, enne mida peab lõssipulber olema saadetud riiklikku lattu.

                     (2)

                     Arvestades hindade taastumisest tingitud praegust olukorda piima- ja piimatooteturul ning suuri sekkumisvarusid, on asjakohane teha müügiks kättesaadavaks täiendav kogus lõssipulbrit, muutes selle lattu saabumise tähtaega.

                     (3)

                     Seepärast tuleks rakendusmäärust (EL) 2016/2080 vastavalt muuta.

                     (4)

                     Selleks et teha lõssipulber viivitamata müügiks kättesaadavaks, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (5)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2016/2080 artiklis 1 asendatakse kuupäev „1. juunit 2016“ kuupäevaga „1. juulit 2016“.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. september 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2018/1218, 6. september 2018, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  7.9.2018

                  ET

                  Euroopa Liidu Teataja

                  L 226/3

         KOMISJONI RAKENDUSMÄÄRUS (EL) 2018/1218,
         6. september 2018,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.

                     (2)

                     28. augustil 2018 otsustas ÜRO Julgeolekunõukogu sanktsioonide komitee kustutada ühe kande nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. september 2018

                  Komisjoni nimel

                  presidendi eest

                  välispoliitika vahendite talituse direktor

            (1)  ELT L 169, 8.7.2003, lk 6.

            LISA
            Määruse (EÜ) nr 1210/2003 III lisast kustutatakse järgmine kanne:

                           „201.

                           TAJI INDUSTRIAL COMPLEX. Aadress: P.O. Box 526, Baghdad/Alwyiyah Kadhmiyah/Taji, Baghdad, Iraq.“


title: Komisjoni rakendusmäärus (EL) 2018/1302, 27. september 2018, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  28.9.2018

                  ET

                  Euroopa Liidu Teataja

                  L 244/79

         KOMISJONI RAKENDUSMÄÄRUS (EL) 2018/1302,
         27. september 2018,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.

                     (2)

                     24. septembril 2018 otsustas ÜRO Julgeolekunõukogu sanktsioonide komitee kõrvaldada kolm kannet nende isikute ja üksuste loetelust, kelle suhtes kohaldatakse rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. september 2018

                  Komisjoni nimel

                  presidendi eest

                  välispoliitika vahendite talituse direktor

            (1)  ELT L 169, 8.7.2003, lk 6.

            LISA
            Määruse (EÜ) nr 1210/2003 III lisast jäetakse välja järgmised kanded:

                           „61.

                           IRAQI FAIRS ADMINISTRATION. Aadress: Baghdad International Fair, Al Mansour, P.O. Box 6188, Baghdad, Iraq.“

                           „151.

                           STATE ENTERPRISE FOR SHOPPING CENTRES. Aadressid: a) P.O. Box 3095, Al Wahda District, Khalid Bin Al Waleed St., Baghdad, Iraq; b) P.O. Box 3095, Andalus Square, Baghdad, Iraq.“

                           „195.

                           STATE TRADING COMPANY FOR CONSTRUCTION MATERIALS. Aadressid: a) P.O. Box 602-5720, Baghdad, Iraq; b) Al-Karradah Al Sharkiya, P.O. Box 5720, Baghdad, Iraq.“


title: Komisjoni rakendusmäärus (EL) 2018/1300, 27. september 2018, millega muudetakse määrust (EÜ) nr 2535/2001 ja kehtestatakse erand seoses Norrast pärit piimatoodete impordilitsentsidega

text:
                  28.9.2018

                  ET

                  Euroopa Liidu Teataja

                  L 244/6

         KOMISJONI RAKENDUSMÄÄRUS (EL) 2018/1300,
         27. september 2018,
         millega muudetakse määrust (EÜ) nr 2535/2001 ja kehtestatakse erand seoses Norrast pärit piimatoodete impordilitsentsidega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, (1) millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, eriti selle artiklit 187,
         ning arvestades järgmist:

                     (1)

                     Euroopa Liidu ja Norra Kuningriigi vahelise lisasoodustusi põllumajandustoodetega kauplemisel käsitleva kirjavahetuse vormis sõlmitud lepingu (mille aluseks on Euroopa Majanduspiirkonna lepingu artikkel 19 ja mis on heaks kiidetud nõukogu otsusega (EL) 2018/760) (2) (edaspidi „leping“) IV lisaga on ette nähtud piimatoodete jaoks uute kvootide lisamine.

                     (2)

                     Kõnealune leping jõustub viimase heakskiitmiskirja hoiuleandmise kuupäevale järgneva kolmanda kuu esimesel päeval. Norra teatas viimasest heakskiitmiskirjast 16. juulil 2018. Uued tariifikvoodiga eraldatud kogused hakkavad seega kehtima alates 1. oktoobrist 2018.

                     (3)

                     Komisjoni määruse (EÜ) nr 2535/2001 (3) artikli 14 lõike 1 punktiga b on ette nähtud, et ajavahemikus 1. juuli–31. detsember võib importimiseks kasutada ajavahemikus 1.–10. juuni esitatud litsentsitaotlusi. Seetõttu tuleks lepinguga avatud uute kvootide jaoks kehtestada taotluste esitamise ja impordilitsentside väljaandmise uus ajavahemik. Peale selle peaks kõnealuste litsentside kehtivusaeg 2018. aastal algama nende väljaandmise kuupäeval.

                     (4)

                     Määruse (EÜ) nr 2535/2001 2. jaotise I peatüki 2. jaos on sätestatud, et impordilitsentsi taotlejad peab eelnevalt heaks kiitma nende asukohaliikmesriigi pädev asutus. Asjaomased taotlused tuleb esitada enne iga aasta 1. aprilli. On vaja kehtestada ajutine menetlus, mis võimaldaks taotlejatel, kellel ei ole veel heakskiitu, taotleda heakskiitu uute imporditariifikvootide avamiseks 1. oktoobril 2018. Tuleks sätestada asjakohased erandid määruse (EÜ) nr 2535/2001 artiklitest 8, 9 ja 10.

                     (5)

                     Seepärast tuleks määrust (EÜ) nr 2535/2001 vastavalt muuta ja kehtestada erand.

                     (6)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 2535/2001 muutmine
            Määrust (EÜ) nr 2535/2001 muudetakse järgmiselt.

                        a)

                        Artikli 5 punkt h asendatakse järgmisega:

                                    „h)

                                    Euroopa Liidu ja Norra Kuningriigi vahelise lepingu V lisas sätestatud kvoodid, mis on heaks kiidetud nõukogu otsusega 2011/818/EL (*1), ning Euroopa Liidu ja Norra Kuningriigi vahelise lepingu IV lisas sätestatud kvoodid, mis on heaks kiidetud nõukogu otsusega (EL) 2018/760 (*2) (edaspidi „Norraga sõlmitud lepingud“);

                        b)

                        artikli 19 lõike 1 punkt g asendatakse järgmisega:

                                    „g)

                                    Norraga sõlmitud lepingute punktis 9 nimetatud eeskirjad;“;

                        c)

                        I lisa punkt I.H asendatakse käesoleva määruse lisas esitatud tekstiga.

            Artikkel 2
            Määruse (EÜ) nr 2535/2001 erandid

               1.   Erandina määruse (EÜ) nr 2535/2001 artikli 14 lõike 1 punktist b võib kõnealuse määruse I lisa punktis I.H sätestatud järjekorranumbritega 09.4228 ja 09.4229 kvootide puhul avada 2018. aastal täiendava eraldusperioodi järgmistel tingimustel:

                           a)

                           impordilitsentside taotlused esitatakse ajavahemikus 1.–8. oktoober 2018;

                           b)

                           Liikmesriigid teatavad komisjonile 15. oktoobriks 2018 kõikide taotluste üldkogused, sealhulgas selliste koguste puudumise, esitatuna kilogrammides ja järjekorranumbrite kaupa;

                           c)

                           impordilitsentsid antakse välja alates 23. oktoobrist 2018 kuni 31. oktoobrini 2018.

               2.   Erandina määruse (EÜ) nr 2535/2001 artikli 16 lõikest 3 kehtivad käesoleva artikli lõikes 1 osutatud kvootide jaoks 2018. aasta oktoobris välja antud impordilitsentsid nende väljaandmise kuupäevast kuni 31. detsembrini 2018.

               3.   Erandina määruse (EÜ) nr 2535/2001 artiklist 8 esitavad impordilitsentide taotlejad, kes ei ole veel heaks kiidetud määruse (EÜ) nr 2535/2001 artiklite 8, 9 ja 10 kohaselt, impordi puhul, mis toimub ajavahemikus 1. oktoober – 31. detsember 2018 ja ajavahemikus 1. jaanuar – 30. juuni 2019 käesoleva artikli lõikes 1 osutatud kvootide alusel, 1.–8. oktoobrini 2018 selle liikmesriigi pädevatele asutustele, kus nad asuvad ja on käibemaksukohustuslasena registreeritud, heakskiitmise taotlused, millele on lisatud tõendid, et nii 2017. kui ka 2018. aastal importisid nad liitu või eksportisid liidust vähemalt 25 tonni piimatooteid, mis kuuluvad kombineeritud nomenklatuuri gruppi 04.

               4.   Erandina määruse (EÜ) nr 2535/2001 artiklist 9 teatavad liikmesriikide pädevad asutused taotluse esitajatele enne 12. oktoobrit 2018 käesoleva artikli lõikes 3 osutatud heakskiitmismenetluse tulemuse ja heakskiitimise korral nende loanumbri. Luba kehtib kuni 30. juunini 2019 ning seda peetakse käesoleva artikli lõike 1 kohaldamisel kehtivaks alates 1. oktoobrist 2018.

               5.   Erandina määruse (EÜ) nr 2535/2001 artikli 10 lõikest 1 esitavad liikmesriikide pädevad asutused enne 19. oktoobrit 2018 komisjonile nende importijate nimekirjad, kes on saanud loa käesoleva artikli lõigete 3 ja 4 kohaselt. Kõnealuses teates peab olema heakskiidetud importijate loanumber, nimi, aadress, telefoninumber ja e-posti aadress. Komisjon edastab need nimekirjad teiste liikmesriikide pädevatele ametiasutustele.

            Artikkel 3
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. oktoobrist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. september 2018

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 671.

            (2)  Nõukogu 14. mai 2018. aasta otsus (EL) 2018/760 Euroopa Liidu ja Norra Kuningriigi vahelise kirjavahetuse vormis lepingu (mis käsitleb lisasoodustusi põllumajandustoodetega kauplemisel) sõlmimise kohta (ELT L 129, 25.5.2018, lk 1).

            (3)  Komisjoni 14. detsembri 2001. aasta määrus (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega (EÜT L 341, 22.12.2001, lk 29).

            (*1)  Nõukogu 8. novembri 2011. aasta otsus 2011/818/EL Euroopa Liidu ja Norra Kuningriigi vahelise kirjavahetuse vormis lepingu (milles käsitletakse Euroopa Majanduspiirkonna lepingu artikli 19 alusel antud lisasoodustusi põllumajandustoodetega kauplemisel) sõlmimise kohta (ELT L 327, 9.12.2011, lk 1).

            (*2)  Nõukogu 14. mai 2018. aasta otsus (EL) 2018/760 Euroopa Liidu ja Norra Kuningriigi vahelise kirjavahetuse vormis lepingu (mis käsitleb lisasoodustusi põllumajandustoodetega kauplemisel) sõlmimise kohta (ELT L 129, 25.5.2018, lk 1).“;

            LISA

               „I.H

                  TARIIFIKVOODID NORRAGA SÕLMITUD LEPINGUTE ALUSEL

                  Aastakvoot ajavahemikul 1. jaanuarist kuni 31. detsembrini – kogus tonnides

                  Kohaldatav tollimaks: vabastus

                              Kvoodi järjekorranumber

                           09.4228

                           09.4229

                           09.4179

                              Kirjeldus
                               (*1)

                           Vadak ja modifitseeritud vadak, kontsentreeritud või kontsentreerimata, suhkru- või muu magusainelisandiga või ilma

                           Vadak ja modifitseeritud vadak, pulbrina, graanulitena või muul tahkel kujul, suhkru- või muu magusainelisandita, valgusisaldus (lämmastikusisaldus × 6,38) kuni 15 % massist ja rasvasisaldus kuni 1,5 % massist

                           Juust ja kohupiim

                              CN-kood

                           0404 10

                           0404 10 02

                           0406

                           Kogus ajavahemikul oktoober–detsember 2018

                           313

                           788

                           Ei kohaldata

                              Aastakogus alates 2019. aastast ja pärast seda

                           1 250

                           3 150

                           7 200

                           Kogus ajavahemikul jaanuar–juuni

                           625

                           1 575

                           3 600

                           Kogus ajavahemikul juuli–detsember

                           625

                           1 575

                           3 600

               (*1)  Kombineeritud nomenklatuuri tõlgenduseeskirjadest olenemata tuleb toote kirjeldust käsitada üksnes selgitusena, sooduskava kohaldatavus määratakse käesoleva lisa kohaldamisel kindlaks CN-koodi kohaldamisala alusel.“